b'\n_START_ARTICLE_\nMuslimikodin yhdyskunta\n_START_PARAGRAPH_\nMuslimikodin yhdyskunta on islamilainen 4. joulukuuta 2008 rekister\xc3\xb6ity uskonnollinen yhdyskunta Helsingiss\xc3\xa4. Yhdyskunnalla on rukoushuone Helsingin Pit\xc3\xa4j\xc3\xa4nm\xc3\xa4ell\xc3\xa4. Vuonna 2016 yhdyskunnassa oli 242 j\xc3\xa4sent\xc3\xa4. J\xc3\xa4senist\xc3\xb6\xc3\xb6n kuuluu ainakin marokkolaistaustaisia muslimeja._NEWLINE_Muslimikodin islamilainen uskonoppinut ja hengellinen johtaja on imaami Ahmad Fadil. Fadil on kotoisin Marokosta ja h\xc3\xa4n tunnustautuu tiukan linjan salafistiksi._NEWLINE_Vuonna 2010 Muslimikodin yhdyskunta esitti oikeusministeri\xc3\xb6lle lainmuutosta, joka olisi mahdollistanut Koraaniin perustuvaan sharia-tuomioistuimen perustamista Suomeen ja joka olisi nopeuttanut muslimien avioeroa. Oikeusministeri\xc3\xb6 torppasi ehdotuksen vuorokaudessa ilmoittamalla,  ett\xc3\xa4 avioeroihin sovelletaan Suomen lakia riippumatta siit\xc3\xa4, mihin uskontokuntaan puolisot kuuluvat.'